Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Tundmatu lennuki rünnakus Damaskusele hukkus kaks inimest.
Süüria süüdistab Iisraeli.
Iisraeli peaminister kinnitab: hoolimata rahvusvahelisest survest
jääb Jeruusalemm kindlaks oma sõjaeesmärkide saavutamisele.
USA pani veto Alžeeria resolutsioonikavandile,
vihjates samas, et mõned nõukogu liikmed ei soovinud tegelikult
Gaza relvarahu teemalise resolutsooni vastuvõtmist.
Tundmatu lennuki raketirünnakus Süüria pealinnas Damaskuses
hukkus vähemalt kaks ja haavata sai veel üks inimene.
Režiimi juhitud uudisteagentuur SANA tsiteeris Süüria sõjaväeallikat,
kelle väitel lähtusid raketid Golani kõrgustikelt,
sihtides eluhoonet Damaskuse Kafr Sousa rajoonis,
kus domineerib Iraan.
Ja kuigi Assadi režiim süüdistas Iisraeli,
ei kinnitanud ega eitanud Iisraeli armee (IDF) pressiesindus
oma väidetavat vastutust, kui neilt kommentaari palusime.
Tasub siiski märkida, et täppisrünnak suutis hävitada
konkreetse korteri kõrghoonest elumajas.
Nii keerukad võimed on maailmas vaid vähestel riikidel.
Peaminister Benjamin Netanyahu külastas Sky Rideri üksust
Iisraeli Kaitsejõudude Zikimi lennubaasis,
kus ta sai üksuse ülemalt ülevaate selle unikaalsetest võimetest
ja saavutustest Gaza sektoris ja mujal toimunud lahinguis,
ning vaatas väljapanekut üksuse erinevatest vahenditest ja võimetest,
sh operatsioonisüsteemidest, sidest ja droonidest,
mille abil on võimalik täpselt sihtmärke tabada.
Seejärel rääkis Iisraeli peaminister reservistide ja ajateenijatega.
Ta rõhutas, et hoolimata olulisest rahvusvahelisest survest Iisraelile
sõja lõpetamiseks,
jääb Jeruusalemm oma eesmärkide saavutamisel vankumatuks.
Iisraelile avaldatakse märkimisväärset survet nii kodus kui ka välismaal
sõja lõpetamiseks enne, kui oleme saavutanud kõik oma eesmärgid,
sh mis tahes hinnaga kokkuleppeks pantvangide vabastamiseks.
Tahame väga saavutada järjekordset vabastamist
ja oleme valmis minema kaugele,
kuid me pole valmis maksma mis tahes hinda,
kindlasti mitte seda meeletut hinda, mida Hamas meilt nõuab,
mille mõte on Iisraeli lüüasaamine.
Oleme pühendunud sõja jätkamisele, kuni saavutame kõik selle sihid:
Hamasi hävitamine, kõigi pantvangide vabastamine
ja tagamine, et Gaza ei kujuta enam iial Iisraelile ohtu.
Seda ei saa muuta ükski surve.
Iisraeli peaministri märkused kõlasid pärast seda,
kui ÜRO Julgeolekunõukogu
hääletas Alžeeria algatatud resolutsioonikavandi üle,
mis nõudis Gazas kohest relvarahu.
Ja kuigi 13 julgeolekunõukogu liiget, sh Venemaa, Hiina, Prantsusmaa,
Lõuna-Korea, Sloveenia, Jaapan ja Šveits (teiste seas),
hääletasid resolutsiooni poolt,
jäi Ühendkuningriik erapooletuks, samas kui Ameerika Ühendriigid,
kellel on ühe nõukogu viie alalise liikmena vetoõigus,
hääletasid resolutsiooni vastu.
Tänane hääletus oli soovunelm ja vastutustundetu.
Nii et kuigi me ei saa toetada resolutsiooni,
mis tundlikud läbirääkimised ohtu seaks,
ootame huviga tekstiga tegelemist,
mis meie arvates käsitleb paljusid meie kõigi ühiseid muresid.
Tekst, mille (Julgeolekunõukogu) suudab ja peaks vastu võtma,
et jõuaksime võimalikult kiiresti ajutise relvarahuni,
mis põhineb kõigi pantvangide vabastamisel.
Ajutine relvarahu on kriitilise tähtsusega,
et abi jõuaks palestiinlastest tsiviilelanikeni,
kes seda hädasti ja meeleheitlikult vajavad.
Iisraeli suursaadik ÜRO juures Gilad Erdan
väljendas omalt poolt Jeruusalemma nördimust
enamiku Julgeolekunõukogu liikmete uskumatu üleskutse üle
nõuda relvarahu, mis ei arvesta Iisraeli riiklike julgeolekuhuvidega
ega maini isegi islamistliku Hamasi 7. oktoobri õudset veresauna.
Kas te tõesti tahate relvarahu? Ka Iisrael tahab relvarahu.
Need pole teie lapsed,
kes langevad lahingus verejanuliste terroristide vastu.
Need on meie lapsed.
Kui Hamas jääb ellu, on need meie lapsed,
keda Hamas jälle külmavereliselt mõrvab. Iisrael soovib relvarahu,
kuid oleme valmis aktsepteerima vaid üht valemit.
Kõik meie pantvangid tuleb vabastada
ja Hamas peab end üles andma.
Austatud kolleegid, relvarahu nõudev Alžeeria resolutsioon
mitte ainult ei anna džihadistidele jõudu,
vaid jätab hukka mõistmata Hamasi nende õudsete kuritegude eest.
Vastuseks USA otsusele resolutsioonile veto panna,
kasutas Palestiina omavalitsuse (PO) vaatleja ÜRO juures
suursaadik Riyad Mansour avalikku lava, et taunida Washingtoni,
lubades jätkata Palestiina jõupingutusi relvarahu saavutamiseks,
sh osana julgeolekunõukogu erakorralisest istungist.
Kriisistungi korraldamine on üks tõsine võimalus;
otsustame, millal seda teha,
isegi kui see on samas või teises keeles.
Samuti kaalume võimalust,
et veto esitaja esineks
ja kaitseks end peaassamblee ees,
mis võib automaatselt toimuda kümne päeva jooksul.
Kõik need võimalused on meile kättesaadavad.
Jätkame kohtumisi araabia grupi ja teiste sõpradega
ning arutame kõiki neid võimalusi
ja otsustame, millise sammuga alustame,
kuid me ei anna järele enne, kui õnnestub relvarahu saavutada.
Vastuseks küsimusele Washingtoni veto põhjuste kohta,
rõhutas USA suursaadik Thomas-Greenfield,
et USA pakutud alternatiivne resolutsioonikavand,
mida eile mainisime, oleks ellu viinud kõige konstruktiivsema tee edasi ajal,
mil kulisside taga käivad kõnelused toimiva relvarahu nimel.
Tere päevast kõigile.
Kuulsite just, kuidas esitasin resolutsiooni,
millega usun, et saame kõik nõustuda.
Tegelikult on kõik resolutsioonikavandi punktid
sõnastatud ülejäänud 14 nõukogu liikme poolt.
Need polnud ainult USA ideed. Need olid kõigi meie ideed,
mida olen kuulnud peaaegu kõiki selle nõukogu liikmeid
nii eraviisiliselt kui ka avalikult arutamas -
ideid, mis ei seaks ohtu tundlikke läbirääkimisi,
mis võiksid panna aluse jätkusuutlikule rahule.
Ja ometi sunniti meid hääletusele, mis ei kajastanud seda konsensust.
Võite küsida, miks,
ja lasen teil endil selle suhtes arvamust avaldada.
Mõned nõukogu liikmed ehk ei soovinud tegelikult
resolutsiooni vastuvõtmist, sest kui nad seda soovinuksid,
poleks tänast hääletust toimunud.
Viimase paari nädala jooksul
olen avalikult ja eraviisiliselt teatanud USA muredest.
Esitasime arvukaid redaktsiooniversioone.
Palusime oma kolleegidel mitte kiirustada nurjumise suunas.
Ja kuna esitasime alternatiivse tee, siis kavatseme seda kasutada.
Meie esitatud eelnõu on tulevikku suunatud resolutsioon,
millega kavatseme töötada koos teiste nõukogu liikmetega heas usus,
tagamaks, et see finišijoone ületab.
Selline protsess puudus kahjuks läbirääkimistelt teksti üle,
mille suhtes äsja hääletasime.
Ütlen seda, teatamaks, et me ei anna alla.
Soovime jätkata koostööd nõukoguga selle eelnõu kallal,
mis näeb ette ajutise relvarahu nii kiiresti kui võimalik,
mis põhineb kõigi pantvangide vabastamisel,
ja mis toimetaks abi palestiinlastele,
kes seda hädasti vajavad.
Kokkuvõttes kavatseme teha seda õigel viisil,
et saaksime luua õiged tingimused
turvalisemaks ja rahulikumaks tulevikuks.
Vastates küsimusele Iisraeli võimaliku rünnaku kohta Rafah' piirilinnas,
rõhutas suursaadik Thomas-Greenfield veel kord
Bideni valitsuse resoluutset vastuseisu mis tahes sellisele rünnakule.
Selgitasin oma tänases avalduses, et president on teinud selgeks,
ja minister on teinud selgeks,
et Rafah' vastu ei tohiks praegu mingeid rünnakuid teha,
ja jätkame selle nõudmist.
Oleme kuulnud, mida Iisrael on öelnud.
Nad pole Rafah't ründama läinud ja jätkame selles suunas tegutsemist,
õhutamist ja survestamist, et seda ei juhtuks.
Aitäh, et vaatasite TV7 Iisraeli Uudiseid!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Kui meie igapäevased ülevaated teid õnnistavad
ja soovite aidata kulusid kanda,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Õhutan jätkuvalt paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri